Kustantamoidemme kevään 2025 lastenkirjavalikoima tarjoaa huikeita lukuseikkailuja kaiken tasoisille lukijoille. Keräsimme listausta uutuuskirjoista, joiden arvelemme ilahduttavan perheen pienempiä lukutoukkia ja miksei hieman suurempiakin. Tutustu kaikkiin alkuvuoden ja kevään uutuuksiin Kirja-verkkokaupassa ja ennakkotilaa uusia lukuelämyksiä!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Odotetut lastenkirjauutuudet 🦊
Kustantamoidemme kevään 2025 lastenkirjavalikoima tarjoaa huikeita lukuseikkailuja kaiken tasoisille lukijoille. Keräsimme listausta uutuuskirjoista, joiden arvelemme ilahduttavan perheen pienempiä lukutoukkia ja miksei hieman suurempiakin. Tutustu kaikkiin alkuvuoden ja kevään uutuuksiin Kirja-verkkokaupassa ja ennakkotilaa uusia lukuelämyksiä!
Lastenkirjat
# Alkaen 3-vuotiaille
MUUMI satutuokiot. Kotona Muumilaaksossa
Muumilaaksossa kodin ovet ovat aina avoinna. Mukavan mittaiset muumisadut johdattelevat levollisiin lukuhetkiin ja suloisiin uniin. Koti paljon enemmän kuin asuinpaikka. Se on turvan, läheisyyden, oman ajan ja askareiden tyyssija. Läheisten kanssa jaetut kodikkaat hetket ovat arvokkaita. Tämä kirja on jo kolmas Tove Janssonin muumitarinoihin pohjautuva värikkäästi kuvitettu satukokoelma sarjassa, jossa ovat aiemmin ilmestyneet Hyvän yön iltasatuja ja Retkiä ja seikkailuja. Ikäsuositus 3+. Toimitukset alkaen 7.4.2025
##### 24,90 € #####
Ennakkotilaa
Vox & Poppuli: Päikkäripulma (signeerattu)
Mikael Gabrielin lastenkirjasarja Vox & Poppuli seuraa hassuja avaruusrobotteja tutkimusmatkalla Maassa. Tällä kertaa ratkaistaan omituisten päikkärien arvoitus. Vox ja Poppuli ovat robotteja, joita kiehtovat Maa-planeetan arvoitukset, myös sellaiset, jotka ihmisistä ovat hyvin tavanomaisia juttuja. Mikael Gabrielin luomat hahmot tarjoilevat arkihuumoria ja oivalluksen hetkiä kaikille päiväkoti-ikäisille, ja tarinoita tukevat Ossi Pirkosen mainiot kuvitukset sekä värikäs tarraliite. Ikäsuositus 3+. Toimitukset alkaen 5.5.2025
##### 18,90 € #####
Ennakkotilaa
# Alkaen 5-vuotiaille
Koiramies Kohelluslaivalla maapallon ympäri
Koiramies on jälleen hyvän puolella ja ystävyyden asialla. Piggy on palannut, ja hänen uusin tempauksensa on kieroin ikinä. Mutta ketkä muut roistot horisontissa häärivät, ja mistä heitä oikein tulee? Ja kuka pelastaa kaupungin, kun ketkut sabotoivat Superkamuja? Hullunhauskassa ja vauhdikkaassa kirjassa mukana myös Rous-kuva-kuva, uusi laulu ja hirmuinen Mahtipunkki! Ikäsuositus 5+. Toimitukset alkaen 31.1.2025
##### 21,90 € #####
Ennakkotilaa
Yökoulu ja huurteinen hirviö
Yökouluun tulee uusi oppilas, Elsa Nuotio, jolla on erityisominaisuus: kaikki mihin hän koskee syttyy tuleen! Samaan aikaan Martta Vampyyri altistuu paahtavalle auringolle ja saa pahan aurinkoihottuman. Terveydenhoitaja Pirjo Piikkikammosen on lähetettävä hänet Lappiin saamaan pimeähoitoa. Martan ihottuma alkaakin helpottaa, kunnes yhtäkkiä revontuli iskee ja hän palaa poroksi. Ihan oikeaksi poroksi! Ikäsuositus 5+. Toimitukset alkaen 27.3.2025
##### 17,90 € #####
Ennakkotilaa
Tässäpä Peppi Pitkätossu: Peppi valloittaa kaupungin
Helppolukuisten Peppi-tarinoiden sarja alkaa! Lue itse tuttuja Peppi-tarinoita, joita tukevat hauskat kuvitukset. Pepin kanssa kaikki on hauskempaa – myös lukemaan opettelu! Upouusi Tässäpä Peppi Pitkätossu -sarja sisältää tuttuja Peppi-tarinoita väljästi taitettuina, runsaasti kuvitettuina versioina. Myös kirjan taitto on suunniteltu tukemaan lukemaan opettelevaa lasta. Ikäsuositus 5+. Toimitukset alkaen 14.1.2025
##### 18,90 € #####
Ennakkotilaa
Musse ja Helium Uusi seikkailu 3: Tehtävä syvyyksissä
Kuninkaalliset hiiret seikkailevat nyt vedenalaisessa maailmassa. Urheiden hiirisisarusten Mussen ja Heliumin matka jatkuu Loiskiniaan. Vanhempiaan etsiessään he ovat kohdanneet mielikuvituksellisia olentoja ja pelastuneet vain saatuaan korvaamatonta apua uusilta hyviltä ystäviltään. Nyt vedenalaisessa maailmassa heitä odottaa kuitenkin varsin epämiellyttävä yllätys! Ikäsuositus 6+. Toimitukset alkaen 10.1.2025
##### 20,90 € #####
Ennakkotilaa
# Alkaen 7-vuotiaille
Ella ja kaverit. Tuukka tietää!
Ella ja kaverit -kirjoissa kautta aikojen naurattaneet Tuukan kirjoitukset on nyt koottu yksiin kansiin! Ellan kavereista Tuukka on todellinen tietopankki. Hän tietää kaiken niin älykkyydestä, rakkaudesta, karhuista, ennustamisesta kuin sukulaisistakin. Tuukka erottaa rakastuneen ja pakastuneen siitä, että toinen on punainen ja toinen sininen, ja osaa päätellä, että kangasmetsässä kasvaa kangaspuita ja sateista metsää kutsutaan sademetsäksi. Ikäsuositus 7+. Toimitukset alkaen 10.2.2025
##### 19,90 € #####
Ennakkotilaa
Järjettömän hulluja satuja
Koko Suomi rakastaa Hulluja satuja, ja mikäs on rakastaessa, kun uutta hullua kirjaa pukkaa. Kaksi riehakasta mittarimatoa, vauvat Keke ja Vuokko, häsläävät mm. vauvauinnissa tuttuun tapaansa. Kakkakikkareen ja Satu-Mairen satubattlet ovat hurjia, kyytiä saavat sekä Lumikki että Punahilkka. Mukana on myös monia uusia hulluja hahmoja. Löylykauhan kanssa riitaantunut kiuaskivi nimeltään Uuno karkaa aina Kiinaan asti. Tatu ja Terttu taas tutustuvat aitoon italialaiseen linssiluteeseen, jonka vanhemmat ovat Paparazzi ja Mamarazzi. Ikäsuositus 7+. Toimitukset alkaen 29.4.2025
##### 18,90 € #####
Ennakkotilaa
Supermarsu ja valheiden vangit
Supermarsu-Emilian koulun rehtori lähtee maailmanympäripurjehdukselle. Rehtorin sijaiseksi tulee Meri Boo, jonka määräämät uudet säännöt astuvat heti voimaan. Alkajaisiksi vuoden ruutukielto kaikille koulun oppilaille! Sääntö pätee myös oppilaiden vapaa-aikaan, eli edessä on totaalinen ruuduttomuus ja paluu pihaleikkeihin. Vanhemmat ovat onnessaan, mutta lapset kauhuissaan. Meri Boo vaahtoaa jatkuvasti siitä, että ennen lapset leikkivät pihalla ja viettivät paljon parempaa elämää kuin nykylapset. Mutta onko se koko totuus? Ikäsuositus 7+. Toimitukset alkaen 14.4.2025
##### 19,90 € #####
Ennakkotilaa
# Alkaen 9-vuotiaille
Rambon talli: Kultaharjan salaisuus (signeerattu)
Jo ilmiöksi nousseen Rambon talli -kirjasarjan kolmannessa osassa keväinen ratsastusvaellus muuttuu yllättäen vaaralliseksi, kun seurue eksyy reitiltä. Rambon tallilaiset lähtevät ratsastusvaellukselle Kultaharjan metsään. Vaelluksella he kohtaavat monia vaaroja ja joutuvat keskelle outoja tapahtumia, joita metsä on piilotellut vuosisatojen ajan. Mitä Ahlgrenin linna pitää sisällään? Selviääkö Kultaharjan suurin salaisuus? Rambon tallin tarinat ovat täynnä ystävyyttä, tallidraamaa ja heppojen hoitoa – jännitystä ja huumoria unohtamatta! Ikäsuositus 9+. Toimitukset alkaen 1.4.2025.
##### 19,90 € #####
Ennakkotilaa
Nolo elämäni: Olisinpa synttärisankari
Huippusuositussa teinipäiväkirjassa vietetään Nikkin synttäreitä! Onko tiedossa fiesta vai floppi? Yksi asia on varma: nämä bileet ovat ikimuistoiset! Kesäloman alkajaisiksi Nikki ja parhaat ystävät Zoey ja Chloe suunnittelevat Nikkin synttärijuhlia. Ideoita riittää, mutta äidin antama budjetti ei riitä yhtään mihinkään, ja epätoivoinen Nikki on jo valmis unohtamaan koko jutun. Kun apua tarjotaan mitä odottamattomimmalta taholta, Nikki ei tiedä mihin uskoa... Ikäsuositus 9+. Toimitukset alkaen 6.1.2025
##### 19,90 € #####
Ennakkotilaa
Höpersankarit 3: Vaarallinen leirikoulu
Hittisarjan uusi osa! Höpersankarit, ovat sankareita, joiden voimat ovat niin pöhköjä, ettei niistä ole mitään hyötyä. Tällä kertaa he ovat pulassa kaoottisessa leirikoulussa. Toiveissa on viikko täynnä uimista, pelailua ja leiridiskon viimeisiä hitaita. Leirikeskuksessa alkaa kuitenkin tapahtua kummia. Opettaja toisensa jälkeen loukkaantuu mystisesti, järvestä vaikuttaa katoavan vesi ja – mikä pahinta – karkkipusseista puuttuvat kaikki salmiakit. Ikäsuositus 9+. Toimitukset alkaen 8.4.2025
##### 20,90 € #####
Ennakkotilaa
Soturikissat: Tähdetön klaani 1: Joki
Soturilaki on ohjannut klaanien elämää ammoisista ajoista asti. Mutta nyt se muuttuu. Soturikissaklaanien historiassa kääntyy uusi lehti: on tullut rauhan, yhtenäisyyden ja muutoksen aika. Uusi soturisukupolvi nousee, ja ikiaikaista soturilakia päätetään uudistaa. Yllättäen Jokiklaani kohtaa ennennäkemättömiä vastoinkäymisiä, ja tulevaisuus alkaa näyttää uhkaavalta. Nuorten kissojen arkihuoliin sekoittuu pahoja aavistuksia: mitä klaaneissa oikein tapahtuu? Joki aloittaa uuden Tähdetön klaani -saagan, jonka tapahtumat sijoittuvat Rikottu laki -saagan jälkeen. Ikäsuositus 9+. Toimitukset alkaen 15.1.2025
##### 20,90 € #####
Ennakkotilaa
Melkein mahdoton tehtävä - Kyborgin halaus
Elias kohtaa vielä kerran päävihollisensa von Maxxin, jolla on hänelle varattuna yllätys – mutta kuka lopulta yllättyy eniten? Eliaksen elämä on muuttunut epäilyttävän hiljaiseksi: Elias uskoo jotain olevan tekeillä ja alkaa nähdä varjostajia joka puolella. Kun sama pakettiauto seuraa Eliasta turhan usein, hän päättää ottaa kohtalon omiin käsiinsä – järkyttävin seurauksin. Timo Parvelan piinaavan jännittävän ja roalddahlmaisen huumorin ryydittämän kirjasarjan mysteerit ratkeavat sarjan viimeisessä osassa. Romaanien tunnelmalliset kuvitukset on tehnyt Mari Luoma. Ikäsuositus 9+. Toimitukset alkaen 10.2.2025
##### 22,90 € #####
Ennakkotilaa
Ilmainen toimitus yli 35 € tilauksiin.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste